Cuneiform Tablet CTMMA 1 77 (MMA 66.245.7)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-lá-ba-an-ma ù a-šur-i-mì-tí a-na a-šur-e-mu-qí a-mur-a-šur a-šur-ma-lik ú ša ki-ma im-dí-lim a-ma-kam i-za-zu qí-bi₄-ma ni-ša-me-ma TÚG.ḪI.A sá-sá-am lá-áp-tù mì-šu-um TÚG.ḪI.A lá ta-šu-ra-ma té-er-ta-ku-nu lá i-li-kam ú šu-ma im-dí-lúm lá pá-ṭá-ra-am iq-bi₄-a-ku-nu-tí i-dí ki-ma a-dí u₄-mì-im a-nim ta-pá-ḫu-ra-ni im-dí-lúm a-na bu-ru-uš-ḫa-dum i-ta-lá-ak a-ḫu-ni a-tù-nu lu ša šu-lá-ba-an lu ša a-šur-i-mì-tí ma-lá TÚG.ḪI.A i-ra-de₈-ú na-pì-ša-ma sá-sá-am lá-áp-tù lá lá-áp-tù té-er-ta-ku-nu li-li-kam u₄-ma-kál ḫu-ša-ḫa-ku-nu i-dá-ma a-šu-mì-ni TÚG.ḪI.A ma-aḫ-ri-ku-nu lu na-pì-šu-ma ú i ku-nu-ki-ku-nu ku-un-kà-šu-nu KÙ.BABBAR 3.5 GÍN ší-im šu-ri-im ṭá-ab-tí ag-ra-ma a-na im-dí-lim ú ša ki-ma ma-ṣí-DINGIR ú bu-ṣí-a a-na kà-ni-iš TÚG.ḪI.A lá-áp-tù lá lá-áp-tù té-er-ta-ku-nu li-li-ik